**KLAIPĖDOS MIESTO SAVIVALDYBĖS**

**ADMINISTRACIJA**

**KLAIPĖDOS MIESTO ŽELDYNŲ IR ŽELDINIŲ APSAUGOS, PRIEŽIŪROS IR TVARKYMO KOMISIJOS POSĖDŽIO PROTOKOLAS**

2021 m. gruodžio 21 d. Nr. ADM-705

Klaipėda

Posėdis vyko 2021-11-30 9.00-10.00 val.

pirmininkė – Rasa Jievaitienė, Klaipėdos miesto savivaldybės administracijos Aplinkosaugos skyriaus vedėja;

pirmininko pavaduotoja – Aurelija Jankauskaitė-Bukantienė, Klaipėdos miesto savivaldybės administracijos Urbanistikos ir architektūros skyriaus vyriausioji specialistė;

sekretorė ir narė – Martyna Šeputienė, Klaipėdos miesto savivaldybės administracijos Aplinkosaugos skyriaus vyriausioji specialistė;

nariai:

Egidijus Bacevičius, Klaipėdos universiteto darbuotojas, biologas;

Vitalijus Juška, Klaipėdos miesto savivaldybės administracijos Paveldosaugos skyriaus vedėjas;

Marija Kalendė, Klaipėdos bendruomenių asociacijos valdybos narė;

Liudvika Kuzminčiūtė, asociacijos „Klaipėdos žalieji“ pirmininkė;

doc. dr. Rita Nekrošienė, želdinių ekspertė (vertinimą pateikė savarankiškai);

Edita Valiūnienė, Klaipėdos miesto savivaldybės administracijos Miesto tvarkymo skyriaus vyriausioji specialistė;

Viktorija Gričenaitė, asociacijos „Klaipėdos žalieji“ narė, kraštovaizdžio architektė.

DARBOTVARKĖ.

1. Dėl želdinių būklės vertinimo Susisiekimo komunikacijų (gatvių, takų ir kitų transporto statinių) J. Janonio g. 26, 28, Malūnininkų g. 2 G. 2, Švyturio g. 8, 10, Smilties pylimo g. 3, Sportininkų g. 5, 9, Klaipėdoje statybos projekte numatytų sprendinių.
2. SVARSTYTA. Dėl želdinių būklės vertinimo Susisiekimo komunikacijų (gatvių, takų ir kitų transporto statinių) J. Janonio g. 26, 28, Malūnininkų g. 2, Švyturio g. 8, 10, Smilties pylimo g. 3, Sportininkų g. 5, 9, Klaipėdoje statybos projekte numatytų sprendinių;

Komisija vertino projekte numatytus sprendinius susijusius su kertamais saugotinais želdiniais.

Įgyvendinant Susisiekimo komunikacijų (gatvių, takų ir kitų transporto statinių) J. Janonio g. 26, 28, Malūnininkų g. 2 G. 2, Švyturio g. 8, 10, Smilties pylimo g. 3, Sportininkų g. 5, 9, Klaipėdoje projektinius sprendinius būtina pašalinti dalį želdinių. Komisijos vertinimas pateiktas lentelėje:

|  |  |  |  |  |
| --- | --- | --- | --- | --- |
| Nr. plane | Rūšis | Skersmuo, cm | Būklė | Pastabos |
| 7 | Klevas | 37 | patenkinama | Auga arti namo fasado, trukdo įrengti pravažiavimo kelią.  |
| 16 | Liepa | 38 | patenkinama | Praeityje nupjauta viršūnė. Auga numatytame pravažiavime |
| 30 | Ąžuolas | 31 | gera | Auga būsimo pravažiavimo suplanuoto, kuris numatytas ir detaliajame teritorijos plane, vietoje.  |
| 38 | Liepa | 30 | nepatenkinama | Nustelbta kitų medžių, trukdo įrengti automobilių stovėjimo vietas. |
| 54 | Liepa | 26 | bloga | Projektu nekertama. Komisija siūlo kirsti dėl prastos būklės. |
| 55 | Liepa | 24 | bloga |
| 56 | Liepa | 23 | bloga | Trukdo įrengti automobilių stovėjimo vietas |
| 57 | Liepa | 28 | bloga |
| 58 | Liepa | 24 | bloga |
| 59 | Liepa | 34 | bloga |
| 60 | Liepa | 25 | bloga |
| 61 | Liepa | 24 | bloga |
| 62 | Liepa | 39 | bloga | Projektu nekertama. Komisija siūlo kirsti dėl prastos būklės. |
| 85 | Beržas | 25+33 | Gera | Beržas auga būsimo pravažiavimo ir parkavimo vietų susidūrime.  |

Vertinant klevo Nr. 7 kirtimo būtinybę buvo klausiama ar neįmanoma jo išsaugoti keičiant pravažiuojamo kelio trajektoriją. R. Nekrošienė mano, kad klevas augantis ties namo fasado kampu, fasadui pavojaus nekelia, gyventojams šviesos neužstoja, todėl rekomenduoju pratęsti projektuojamą žaliąją zoną, apimant ir šio medžio augavietę, tokiu būdu paprastąjį klevą išsaugant. Pasak projektuotojo, atlikus tokius pakeitimus reikėtų šalinti dar daugiau medžių.

Panaši situacija ir su ąžuolu Nr. 30. R. Nekrošienės rekomenduoja pratęsti projektuojamą žaliąją zoną, apimant ir šio medžio augavietę ir raudonąjį ąžuolą išsaugoti, tačiau čia koregavimas neįmanomas, dėl gretimų sklypo ribų, arba būtų kertama dar daugiau želdinių.

Komisija klausė ar nebūtų įmanoma išsaugoti dvikamienio geros būklės beržo įrengiant jam salelę. Tačiau gautas atsakymas, kad želdinys ir taip auga beveik pravažiavimo zonoje ir trukdytų eismo saugumui, taip pat šioje vietoje dėl nelygaus reljefo bus keičiamas grunto lygis, todėl beržas turėtų atsidurti klomboje, kas dar pablogintų eismo saugumą ir pačio želdinio išgyvenimo galimybes.

Komisijos nariai pritaria 11 liepų ir 2 beržų kirtimui bendru sutarimu.

Dėl leidimo kirsti 1 klevą ir 1 ąžuolą balsavo 9 komisijos nariai, prieš – 1, susilaikė – 0.

IŠVADA: leisti kirsti 1 klevą, 1 ąžuolą, 11 liepų ir 2 beržus po statybą leidžiančio dokumento išdavimo.

|  |  |
| --- | --- |
| Komisijos pirmininkė | Rasa Jievaitienė |
| Sekretorė  | Martyna Šeputienė |